ઉલ્લેખનીય છે કે, અમદાવાદ જિલ્લાના બાવળા, ધોળકા, સાણંદ, દસક્રોઇ અને વિરમગામ તાલુકાના ખેડૂતોએ તાજેતરમાં મહા બેઠક યોજી હતી. જેમાં ફતેવાડી કેનાલમાં 1100 ક્યુસેક પાણી છોડવા સહિતના વિવિધ મુદ્દે ગાંધીનગરમાં મુખ્યમંત્રી સહિતના મંત્રીઓને જઇ રજૂઆત કરવા અંગે નિર્ણય લેવાયો હતો. જેના ભાગરૂપે મંગળવારે પાંચેય તાલુકાના ખેડૂતોનું પ્રતિનિધ મંડળ ગાંધીનગરમાં રજૂઆત કરવા પહોંચ્યા હતા. જેમાં ખેડૂત અગ્રણી કાનભા ગોહેલ, બળ‌વંતસિંહ પઢેરિયા, આત્મારામભાઇ (ફાંગડી), રમેશભાઈ (ગોકળપુરા), મહાદેવભાઈ કો.પટેલ, સવજીભાઈ (ઝાંપ), રામજીભાઈ (ઉપરદળ) સહિત પાંચય તાલુકાના ના 25 જેટલા ખેડૂતોનું પ્રતિનિધિ મંડળ ગાંધીનગરમાં શિક્ષણમંત્રી ભુપેન્દ્રસિંહ ચુડાસમાને મળવા ગયા હતા પરંતુ ભુપેન્દ્રસિંહ હાજર નહીં હોવાથી તેમના પીએને લેખિતમાં આવેદનપત્ર આપ્યું હતું. ત્યાંથી નાયબ મુખ્યમંત્રી નીતિનભાઇ પટેલે રૂબરૂ મળીને લેખિતમાં આવેદનપત્ર આપીએ ડાંગરના પાકને બચાવવા માટે તાત્કાલિક 500 કયુસેકની જગ્યાએ 1100 કયુસેક પાણી છોડવા તથા ફતેવાડી કેનાલને કાયમી નર્મદા કમાન્ડ એરીયામાં સમાવી લેવા રજુઆત કરી હતી. પરંતુ નીતિનભાઇ એ બે જ મિનીટનો સમય આપીને સંતોષકારક જવાબ નહીં આપતા ખેડૂતો નારાજ થયા હતા અને પુરતી રજુઆત પણ સાંભળી ન હતી અને કહ્યું હતું કે તમે નર્મદાના કમાન્ડ એરીયામાં આવતા નથી. જેથી પાણી તમને મળે તેમ નથી.